a)

a következő 35 módosítást teljesen, részben vagy elvben beillesztette a közös álláspontba: Preambulumbekezdések: Az 1. módosítás (az (új) (1) preambulumbekezdésre vonatkozóan) és a 10. módosítás (a (19) preambulumbekezdésre vonatkozóan): részben beillesztésre kerültek a (10) preambulumbekezdés utolsó mondatába, amely a tápértékprofilokkal és azok alkalmazásának feltételeivel foglalkozik. A preambulumbekezdés konkrétan utal a táplálkozási szokások és hagyományok különbségeire, valamint arra a tényre, hogy az egyes termékek jelentős szerepet játszhatnak a teljes étrend tekintetében. 2. módosítás (az (új) (3a) preambulumbekezdésre vonatkozóan): ez a módosítás a (4) preambulumbekezdésben részben elfogadásra került, amely világossá teszi, hogy a rendeletet nem kell alkalmazni az olyan, nem kereskedelmi tájékoztatásban tett állítások esetében, mint például a közegészségügyi hatóságok és szervek táplálkozási útmutatói vagy tanácsai, vagy a sajtóban és tudományos kiadványokban szereplő nem kereskedelmi közlemények és információk. 4. módosítás (a (7) preambulumbekezdésre vonatkozóan): a (11) preambulumbekezdésben tartalmában és részben elfogadásra került. Meghatározták különösen azt, hogy a tápértékprofilok elkészítésekor és a kapcsolódó alkalmazandó intézkedések kidolgozásakor a Bizottságnak figyelembe kell vennie az Európai Élelmiszer-biztonsági Hatóság tanácsát. 6. módosítás (a (13) preambulumbekezdésre vonatkozóan) és 7. módosítás (a (15) preambulumbekezdésre vonatkozóan): szövegét kis mértékben módosították és beillesztették a (20), illetőleg a (23) preambulumbekezdésbe. 8. módosítás (a (16) preambulumbekezdésre vonatkozóan): a közös álláspont e módosítás egy részét – tartalmában – a (24) preambulumbekezdésbe és a 13. cikkbe építi be. Miközben az eredeti javaslatban előirányzottak szerint tiltanák a súlyveszteség arányára vagy mennyiségére való utalást, gyakorlatilag lehetségesek lennének a fogyásra, súlykontrollra vagy az étrendből származó energia csökkenésére utaló állítások, amennyiben azok általánosan elfogadott tudományos adatokon alapulnak és az átlagfogyasztó számára jól érthetőek. 9. módosítás (a (17) preambulumbekezdésre vonatkozóan): részben elfogadható és a (25) preambulumbekezdésbe építették be. 12. módosítás (a (22) preambulumbekezdésre vonatkozóan): a szöveg kismértékű módosításával beillesztették a (30) preambulumbekezdésbe. 14. módosítás (a (26) preambulumbekezdésre vonatkozóan): első része elfogadható, és a (33) preambulumbekezdésbe illesztették. Cikkek 16. módosítás (az 1. cikk (2) bekezdése): részben beillesztették az 1. cikk (2) bekezdésébe, miközben a nem kimért adagokban forgalmazott termékeknek, valamint a gyümölcsnek és a zöldségnek a rendelet hatálya alóli mentesítésére vonatkozó javaslatot a Tanács nem támogatja. 17. módosítás (az 1. cikk (új) (3a) bekezdése): részben beillesztésre került az 1. cikk (4) bekezdésébe. 20. és 21. módosítás (a 2. cikk (1) bekezdése): teljesen beillesztésre kerül a 2. cikkbe. 26. és 27. módosítás (a 3. cikk második bekezdésének a) és c) pontja): teljesen beillesztésre kerül a 3. cikkbe. 28. módosítás (a 3. cikk második bekezdésének (új) da) pontja): első részét a 3. cikk második francia bekezdésének c) pontja tükrözi, második része pedig tartalmában a következő d) pontban szerepel. 30. módosítás (az 5. cikk (1) bekezdésének a) pontja): első részét beépítették az 5. cikk (1) bekezdésének a) pontjába. 31., 32. és 33. módosítás (az 5. cikk (1) bekezdésének b), c) és d) pontja): teljesen beillesztésre kerül a javasolt formában. 36. módosítás (7. cikk): ezen módosítás első része beillesztésre került a (10) preambulumbekezdésbe. Az étrend-kiegészítőkre és a 2002/46/EK irányelvre való hivatkozás (amely irányelv előírja többek között, hogy a tápanyagok vagy más anyagok mennyiségét a címkézésen ajánlott napi adagra vonatkozólag kell megadni), megtalálható a 7. cikk harmadik bekezdésében. 41. és 91. módosítás (11. cikk, cím): teljes mértékben beillesztették a javasolt formában. 42. módosítás (a 11. cikk (1) bekezdése): ez a módosítás részben és elvben beillesztésre kerül a közös álláspontba. Némely, egészségre vonatkozó állítást – amelyek tekintetében a 11. cikkben (különösen az eredeti javaslat első bekezdésének a) és b) pontjában, valamint a c) és d) pont egy részében) eredetileg korlátozást javasoltak – gyakorlatilag eltávolítottak ebből a cikkből, és azokra most a 10. cikk (3) bekezdésében (amelynek értelmében meghatározott feltételek mellett alkalmazhatók), a 11. cikkben (amelynek értelmében megfelelő közösségi szabályozás hiányában nemzeti szabályozás alkalmazható) vagy a 13. cikk (1) bekezdésének b) és c) pontjában (amelyek értelmében akkor szerepelhetnek az egészségre vonatkozó állítások jegyzékében, ha azok általánosan elfogadott tudományos adatokon alapulnak és az átlagfogyasztó számára jól érthetőek) történik hivatkozás. 43. és 93. módosítás (a 11. cikk (2) bekezdése): ezeket a módosításokat tartalmukban elfogadták és azok a 10. cikk (4) bekezdésében találhatók. 44. módosítás (a 12. cikk (1) bekezdése): részben beillesztésre kerül az „általában” kifejezésnek a 13. cikk (1) bekezdéséből történő elhagyása tekintetében, valamint annak vonatkozásában, hogy megfelelően alá kell támasztani a 13. cikk (2) bekezdése szerinti állítást, amennyiben most hivatkoznak a vonatkozó tudományos bizonyítékokra való hivatkozás szükségességére. 45. módosítás (a 12. cikk (2) bekezdésének első albekezdése): részben és elvben beillesztésre kerül a 13. cikk (5) bekezdésébe, ami által az érdekelt felek engedélykérelmét követően lehetővé válik az egészségre vonatkozó állításoknak a jóváhagyott listába történő beillesztése. 50. módosítás (a 14. cikk (2) bekezdésének b) pontja): teljesen beillesztésre kerül a 15. cikk (3) bekezdésének b) pontjába. 51. módosítás (a 14. cikk (2) bekezdésének e) pontja): részben jóváhagyták, különösen a szövegjavaslat valamennyi közösségi nyelven történő megadására vonatkozó kötelezettség eltörlése tekintetében. A KKV-kra vonatkozó szemléltető intézkedések tekintetében rámutattak arra, hogy a 15. cikk alkalmazására vonatkozó végrehajtási szabályokat – beleértve az alkalmazás előkészítésére és megjelenítésére vonatkozókat is – az említett cikk (4) bekezdése tartalmazza. A 15. cikk (5) bekezdése meghatározza továbbá, hogy az állítások alkalmazóit segítő részletes iránymutatásokat a Hatóság a rendelet alkalmazásának időpontja előtt kibocsátja. 57. módosítás (a 15. cikk (1) bekezdése): részben beillesztésre kerül a Hatóság véleményének meghozatalára vonatkozó határidő tekintetében, amelyet hat hónapra hosszabbítottak meg. 61. módosítás (a 15. cikk (4) bekezdésének c) pontja): elvben elfogadták – elhagyták – a módosításban szereplő, valamennyi közösségi nyelvre való utalást. 62. módosítás (a 15. cikk (új) (4a) bekezdése): részben és elvben elfogadták. A közös állásfoglalás 16. cikkének (6) bekezdése konkrétan meghatározza, hogy az alkalmazó a Hatóság véleményének közzétételétől számított 30 napon belül észrevételeket tehet a Bizottság felé e véleményről. A 17. cikk (1) bekezdése meghatározza, hogy a Bizottság a határozattervezet elkészítésekor figyelembe veszi a Hatóság véleményét és a kérdés szempontjából jelentős egyéb tényezőket. 72. módosítás (26. cikk): tartalmában nagyrészt beillesztésre kerül az azon termékekre vonatkozó átmeneti intézkedések tekintetében, amely termékeket már forgalmaznak és amelyekkel kapcsolatban az egészségre vonatkozó állításokat alkalmaznak. Az (új) 27. cikk teljes mértékben az alkalmazandó átmeneti intézkedésekre vonatkozik, beleértve a már forgalomba hozott élelmiszerek, a 2005. január 1-je előtt létező védjeggyel vagy márkanévvel ellátott termékek esetét, valamint a meglévő tápanyag-összetételre és egészségre vonatkozó állításokat.